Ինչ վերաբերում է Արարատի մարզպետին, Ռուստամ Բաքոյանն ասաց, որ նա աշխատում է օրենքի շրջանակներում. «Չկա նման բան, թե մարզպետն իմ մեջքին կանգնած է, և որ իմ դեմը խաղ չկա: «Քաղաքացիական պայմանագիր» կուսակցության անդամների մեծ մասի հետ մենք ճանապարհ ենք անցել՝ և՛ Գարիկ Սարգսյանի, և՛ մյուսների.... Երբ ՔՊ-ն ընդդիմություն էր, բոլոր կողմերից ենթարկվում էինք ճնշումների: Փառք Աստծո, ես նախահեղափոխական շրջանում ավելի ակտիվ եմ եղել, քան հեղափոխությունից հետո: Հեղափոխությունից հետո շատերն ուզում էին հայտնվել ՔՊ-ում կամ ցույց տալ, որ աջակից են ու սրանով ինչ որ տեղ իրենց համար ապահովել: Ես նման խնդիր իմ առջև չեմ դրել, իմ գործունեությանն ու սկզբունքներին ՔՊ-ում ծանոթ են»,- եզրափակեց նա: